Keyeyê girewteyan ê ke vera tecrîdkerdişê Rayberê Şarê Kurdî Abdullah Ocalanî grevê vêşanîye de yê, 3 rojî yo vernîya Zîndanê Bakirkoyî de çalakîya roniştişî virazenê.
Keyeyî vernîya zîndanî de ameyî têhet û bi slogana “Biciwîyo xoverdayîşê zîndanan” qîrayî.
Keyeyan vengdayîş kerd ke waştişê girewteyan bêrê qebûlkerdene û bado verê xo da Bakirkoyî ke tewrê mîntîgê Roşanê Karker û Kerdkaran ê 1'ê Gulane  bibê.
